Daumantas Tomas Pilipavičius

Daumantas Tomas Pilipavičius (g. 1977 m. birželio 11 d. Vilniuje) – Lietuvos tapytojas, restauratorius.

 Biografija 

Mokėsi Vilniaus Karaliaus Mindaugo vidurinėje mokykloje (35-ta vid.). 2005 m. baigė magistrantūrą Vilniaus dailės akademijoje. Tapybos mokėsi pas doc. Valentiną Antanavičių, doc. Gintarą Palemoną Janonį, restauravimo pas prof. Balį Pakštą, prof. J.A. Pilipavičių. 2009 m. Vilniaus dailės akademijoje apgynė aspirantūros meno projektą, suteiktas meno licenciato kvalifikacinis laipsnis. Teorinio darbo tema „Atkūrimo problematika, jos reikšmė sienų tapybos restauravime. Nacionaliniai ir bendraeuropiniai aspektai“ vadovas prof. dr. J. R. Glemža. Meno projektas „Panemunės pilies sienų tapybos restauravimas“ vadovas doc. Balys Pakštas. Kaip restauratorius ir dailininkas stažavosi Romoje, Paryžiuje.

 Kūryba 

Lietuvos dailininkų sąjungos narys. Surengė personalines tapybos darbų parodas: „Dialogas su savo miestu“ 2006 m. „Vilniaus senamiesčio peizažai“ 2007 m. Zita Bartašytė. D.T. Pilipavičiaus paroda „Vilniaus senamiesčio peizažai“.Lietuvos dailės muziejus. http://www.muziejai.lt/prev_vers/Kupiskis/pilipaviciaus_paroda.htm„Žmogiškasis faktorius“ 2011 m. Jolanta Sereikaitė. „Jautrumo ir liūdesio atspindžiai sostinės galerijoje Arka“.Valstiečių laikraštis. http://senas.valstietis.lt/Pradzia/Naujienos/Svietimas-Kultura/Jautrumo-ir-liudesio-atspindziai-sostines-galerijoje-Arka  "Trys žanrai" 2012 m. TRYS ŽANRAI - Filharmonijos koncertų lankytojams.  Lietuvos nacionalinė filharmonija. http://www.filharmonija.lt/lt/naujienos/archive/trys-zanrai-filharmonijos-koncertu-lankytojams.html  "Vilnius" 2015 m. "Vilniaus vedutos" 2016 m. “Mano miestas” 2019 m. Nuo 2005 m. dalyvauja įvairiose dailės parodose: „Lietuvos dailininkų sąjungos apžvalginė tapybos paroda“, „Sostinės dienos“, „Tapybos Pavasaris“, „Piešinys”, „Monologai. CAC.“, „Restauratorių kūrybinių darbų paroda“, “Tarptautinis simpoziumas A. Savickui atminti”, “A. Gudaičio tapybos konkurso paroda”, "Portretai", "4-oji šiuolaikinės dailės kvadrienalė" ir kt. Kuria figūrines kompozicijas, portretus, peizažus bei natiurmortus: „Šeima“, „Svečiai“, „Bernardinai“, „Užupis“, „Miesto šventė“, „Natiurmortas su žalia draperija“, „Interjeras su A.Savicko paveikslu“.

 Restauravimas 

Lietuvos Respublikos restauratorių sąjungos narys. Nuo 2002 m. restauruoja sienų tapybą, LRKM suteikta aukščiausia kvalifikacinė kategorija. Svarbiausios restauruotos freskos: Vilniaus Bernardinų bažnyčioje bei vienuolyne (XVI, XVII, XVIII, XX a.), Trakų Šv. Mergelės Marijos bažnyčioje (XV a.), Panemunės Pilyje (XVIII a.), Šiluvos bazilikoje (XIX a.), Vilniaus Šv. Kotrynos bažnyčioje (XVII a.), Sapiegų rūmuose Vilniuje (XVII a.), Neringos kavinėje (XX a.), privačiuose interjeruose ir kt.
Suteikti apdovanojimai: Kultūros paveldo departamento padėkos raštas už Bernardinų bažnyčios Vilniuje šiaurinės sienos XVI a. sienų tapybos tyrimo, konservavimo ir restauravimo darbus (2009 – 2011 m.). VDA speciali padėka už restauruotą XVIII a. skliautų sienų tapybą.

 Šaltiniai 

 Nuorodos 
 Asmeninė svetainė

Kategorija:Lietuvos tapytojai
Kategorija:Lietuvos restauratoriai
Kategorija:Lietuvos dailininkai